ക്രൈസ്റ്റ് അക്വാട്ടിക് ഷട്ടില് അക്കാദമിയില് സൗജന്യ ബാഡ്മിന്റണ് ട്രെയിനിംഗ് ക്യാന്പ് ഇരിങ്ങാലക്കുട: നഗരസഭയിലെ കുട്ടികള്ക്ക് വേണ്ടി ഒരു സൗജന്യ ബാഡ്മിന്റണ് ട്രെയിനിംഗ് ക്യാന്പ് സംഘടിപ്പിക്കുന്നു. മുനിസിപ്പാലിറ്റിയിലെ വാര്ഡ് കൗണ്സിലര്മാര് തെരഞ്ഞെടുത്തു വിടുന്നവര്ക്കാണ് സൗജന്യ ട്രെയിനിംഗ് നല്കുന്നത്. 10 വയസിനും 15 വയസിനും ഇടയിലുള്ള കുട്ടികള്ക്കാണു ട്രെയിനിംഗ് ഇരിങ്ങാലക്കുട ക്രൈസ്റ്റ് വിദ്യാനികേതന് സ്കൂളിന് സമീപമുള്ള ഇന്ഡോര് സ്റ്റേഡിയത്തിലാണ് ട്രെയിനിംഗ് നടക്കുന്നത്. നാളെ മുതല് ട്രെയിനിംഗ് ആരംഭിക്കും. 20 പേരടങ്ങുന്ന ഓരോ ബാച്ച് വീതം നാലു ബാച്ചുകള് ആണ് ഒരു ദിവസം ഉണ്ടായിരിക്കുക. രാവിലെ 10 ന് ആരംഭിച്ച് വൈകീട്ട് അഞ്ചിനു അവസാനിക്കും. ഓരോ ബാച്ചിനും ഒരു മണിക്കൂര് വീതമായിരിക്കും ട്രെയിനിംഗ് 20 ദിവസം നീണ്ടുനില്ക്കുന്ന ക്യാന്പാണ് സംഘടിപ്പിക്കുന്നത്. പങ്കെടുക്കാനാഗ്രഹിക്കുന്നവര് ഇന്നുതന്നെ പേരുകള് നല്കേണ്ടതാണ്. ഫോണ്. 9447412522, 9387726873.